Zuna Vesan Kozánková vo svojej najnovšej knihe Cvičenie ako liek, rovnako ako vo svojich predchádzajúcich dvoch dielach TAO – Cesta ku zdraviu a MERIDIÁNY – Dráhy života, potvrdzuje svoju povesť veľkej propagátorky taoizmu a čínskej medicíny, a tiež dlhoročnej a skúsenej praktičky v oblasti čchi-kungu a pohybovej pedagogiky. Okrem mimoriadneho odborného vzdelania v čínskej medicíne, ale rovnako aj v mnohých oblastiach západnej medicíny, disponuje výnimočnou schopnosťou pútavo a jasne písať a vysvetľovať. Dokáže tak laikom teoreticky i prakticky sprístupniť túto nesmierne bohatú problematiku. Kniha je písaná ľahkým štýlom, ale pritom odborne a zrozumiteľne, takže sa číta jedným dychom. Verím, že čitateľov nadchne a vzbudí v nich záujem o ďalšie štúdium čchi-kungu a inšpiruje ich k pravidelnej práci s energiou čchi a jej kultivovaním. Je to síce dlhá cesta, ale odmena v podobe pevného zdravia isto stojí za to.
MUDr. Jozef Šmírala – akupunkturista a rehabilitačný lekár
MUDr. Jozef Šmírala – akupunkturista a rehabilitačný lekár
Na sklade
15,89 €
19,90 €
Unikát na slovenskom trhu. Úžasná a komplexná kniha s návodom, ako byť zodpovedný za svoje zdravie a ako byť sám sebe lekárom. Autorka v diele prehľadne a zrozumiteľne spracovala poznatky z tradičnej čínskej medicíny obohatené o taoistickú duchovnú tradíciu a skúsenosti z vlastnej terapeutickej praxe. Ako jediná na slovenskom trhu brilantne zvládla do knižnej podoby vybrať z kvánt informácií a postupov tie, ktoré sú pre čitateľa prínosné a pochopiteľné. Kniha podnecuje čitateľa k skúmaniu vlastného tela, orgánov a ich prepojenia s emóciami a duchovným aspektom v nadväznosti na cyklické premeny prírody a vesmíru.Knihu odporúčam každému do "domácej lekárničky".
Na sklade
14,16 €
14,90 €
Brilantne, systematicky a do hĺbky spracovaná kniha-učebnica, ktorá odhaľuje nové fascinujúce súvislosti a komplexné liečebné využitie meridiánov v praxi. Široký záber na meridiány od nášho počatia cez embryologický vývoj až po dospelosť. Nádherné ilustrácie a prehľadné grafy, ktoré od štúdia neodradia ani "prvočitateľa". Odporúčam každému do domácej lekárničky. MUDr. Martina Hrošová, kardiologička a zakladateľka platformy Vše pro srdce Kniha poskytuje mimoriadne podrobný ponor do vitálnej siete ľudského tela, ako ju poznáme z čínskej medicíny, čchi-kungu či tchaj-ťi-čchüan. Nerysuje pritom len tenké čiarky, na ktoré sme zvyknutí z akupunktúrnych máp, ale vďaka rozsiahlym presahom výkladu sa nám pred očami zjavuje priam trojrozmerný model človeka, konglomerát čchi, ako ho asi videli dávni mudrci, ktorí nám tieto vedomosti zanechali. Na knihe je cenné, že vychádza z vlastných skúseností, a teda sprostredkúva bezprostredné zážitky. Špecialisti v nej určite nájdu mnoho doplňujúcich informácií o sieti dráh čchi a bodov na nich, ich konkrétnych súvislostiach s fyziológiou i psychikou človeka, ale aj s enviromentálnymi, ba až kozmickými faktormi, ktoré nás bezprostredne ovplyvňujú. No rovnako prínosná môže byť aj pre laikov. Mimoriadne užitočné na nej totiž je, že sa neuspokojuje len s teoretickými popismi, ale pridáva aj jednoduché, pritom však účinné zostavy cvikov, ktoré záujemcovi umožňujú do systému priamo vstúpiť a nielen si ho overiť, ale ho aj priamo ovplyvňovať. Koho zaujíma vlastné zdravie a je ochotný preň niečo sám urobiť, nemal by túto knihu nechať len tak ležať za sklom vitríny. Vladimír Ando, autor knižného súboru Klasická čínská medicína.